কিন্তু বিউটেনিস নিজেদের এই সিদ্ধান্তের পক্ষে মইন-ফখরুদ্দীন ও তার সঙ্গীদের রাজি করাতে পারছিল না। তারা শেখ হাসিনার বিনা জামিনে দেশত্যাগ ও তাকে ক্ষমতায় আনা ইত্যাদিতে রাজি হচ্ছিল না। এ সময় পিনাক রঞ্জন চক্রবর্তী কিছু নির্ধারক কাজ করে তাতে মইন ও তার সঙ্গীদের বাধ্য হয়ে রাজি করাতে সক্ষম হয়েছিলেন। এরপর শেখ হাসিনার ক্ষমতায় আগমনের পরে ২০০৯ সালে পিনাক রঞ্জন তার ‘সফল’ অ্যাসাইনমেন্ট শেষে দেশে ফিরেছিলেন।